
ДО  

ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ
ИНЖ.ЧАНКА КОРАЛСКА – ЗАМЕСТНИК-КМЕТ 
„СТРОИТЕЛСТВО, ИНВЕСТИЦИИ И РЕГИОНАЛНО РАЗВИТИЕ“ 
НА ОБЩИНА БУРГАС
ОТНОСНО: 

1. Одобряване на актуализирана план-схема за разполагане на преместваемите обекти по чл.56 от ЗУТ в УПИ I-330, отреден – „за районен парк“, кв.45 по плана на ж.к. „Славейков“, гр.Бургас.
2. Одобряване на актуализирана план-схема за разполагане на преместваемите обекти по чл.56 от ЗУТ в УПИ I-179,306 , отреден – „за парк“, кв.19 по плана на ж.к. „Изгрев“, гр.Бургас.
3. Одобряване на актуализирана план-схема за разполагане на преместваемите обекти по чл.56 от ЗУТ в „Приморски парк“, гр.Бургас.
УВАЖАЕМИ ОБЩИНСКИ СЪВЕТНИЦИ,
Постъпили са вътрешни записки от Директорите на Дирекции ЦАУ „Освобождение“, ЦАУ „Изгрев“ и ЦАУ „Зора“ при Община Бургас с предложения за одобряване разполагането на нови преместваеми обекти по чл.56 от ЗУТ в районен парк „Славейков“, районен парк „Изгрев“ и „Приморски парк“, гр.Бургас.
В тази връзка експерти в дирекция „Устройство на територията“ на Община Бургас са изготвили служебни проекти за актуализация на действащите план-схеми за горецитираните паркове.
1. Одобряване на актуализирана план-схема за разполагане на преместваемите обекти по чл.56 от ЗУТ в УПИ I-330, отреден – „за районен парк“, кв.45 по плана на ж.к. „Славейков“, гр.Бургас
Постъпили са вътрешни записки вх.№Z-446/09.12.2020г. и вх.№ Z-7/08.01.2021г. от Директор Дирекция ЦАУ „Освобождение“ на Община Бургас, в които се отправя предложение за актуализация на одобрената план-схема за разполагане на преместваемите обекти по чл.56 от ЗУТ в УПИ I-330, отреден – „за районен парк“, кв.45 по плана на ж.к. „Славейков“, гр.Бургас с мотивите, че в северната част на парк „Славейков“, заключена между бл.58 и бл.65, няма сезонни позиции. 

С Решение №40-17/21.10.10г. на Общински съвет Бургас е одобрена „Актуализация на ПУП-ПРЗ на ж.к.Славейков“, гр.Бургас. ПУП е влязъл в сила.

С ПУП е обособен УПИ І-330 в кв.45, по плана на ж.к. „Славейков“, гр.Бургас, отреден „за районен парк“.

Съгласно разпоредбите на чл.62, ал.9 от ЗУТ, задължителен елемент към плана представлява план-схемата за разполагане на преместваеми обекти и рекламни съоръжения, която подлежи на одобряване по реда, предвиден за одобряване на подробния устройствен план.

Със свое Решение №34-16/28.11.2017г., Общински съвет-Бургас е одобрил актуализация на план-схема за разполагане на преместваемите обекти по чл.56 от ЗУТ в УПИ I-330, отреден – „за районен парк“, кв.45 по плана на ж.к. „Славейков“, гр.Бургас.
Представената план-схема за разполагане на преместваеми обекти е изготвена като актуализация на схемата на прeместваемите обекти към действащия ПУП-ПРЗ. 

При изработване на актуализираната схема са използвани данни от действащите до момента схеми на преместваемите обекти и ПЗ. 

Експерти в дирекция „Устройство на територията“ на Община Бургас са изготвили служебен проект за актуализирана план-схема за разполагане на преместваемите обекти по чл.56 от ЗУТ в УПИ I-330, отреден – „за районен парк“, кв.45 по плана на ж.к. „Славейков“, гр.Бургас.
В границите на УПИ І-330 в кв.45 – „районен парк“, преместваемите обекти са разделени на две основни групи: целогодишни и сезонни. 

Целогодишните са с предмет на дейност: за продажба на кафе и закуски и покрити търговки площи за разполагане на маси. В тази група са включени и обектите, които се ползват от общинско предприятие –ОП „Транспорт“ – велостоянка.

Сезонните обекти са с предмет на дейност: атракциони – колички и батут и продажба на сладолед и ядки.

С изготвената план-схема се предлага разполагане на четири нови сезонни обекта, с предмет на дейност: два за продажба на ядки, кафе и закуски (К 5.1 и К 5.2), един за продажба на сладолед (К 1.4) и един за детски атракцион – батут (К 3.3), с обща площ до 60 кв.м.

Общата площ на УПИ І-330, отреден за районен парк в кв.45, по плана на ж.к.“Славейков“, гр.Бургас е 85.6 дка. Общата площ на преместваемите обекти, съгласно одобрената схема е 190м2. С актуализацията на план-схемата общата площ на предвидените преместваеми обекти е 250 кв.м. и представлява 0,29% от площта на парка.
Съгласно чл. 32, ал.1, т.2 от Наредба № 7 от 22 декември 2003 г. за правила и нормативи за устройство на отделните видове територии и устройствени зони, в обществените озеленени площи (паркове и градини), без промяна на предназначението им, могат да се разполагат  преместваеми търговски обекти по чл. 56 от ЗУТ, които общо може да заемат площ не повече от 1 на сто от територията на паркове с площ над 3 ха.
2. Одобряване на актуализирана план-схема за разполагане на преместваемите обекти по чл.56 от ЗУТ в УПИ I-179,306 , отреден – „за парк“, кв.19 по плана на ж.к. „Изгрев“, гр.Бургас
Постъпили са вътрешни записки вх.№Z-444/04.12.2020г. и вх.№Z-6/07.01.2021г. от Директор Дирекция ЦАУ „Изгрев“ на Община Бургас, в които се отправят предложения за актуализация на одобрената план-схема за разполагане на преместваемите обекти по чл.56 от ЗУТ в УПИ I-179,306 , отреден – „за парк“, кв.19 по плана на ж.к. „Изгрев“, гр.Бургас. 
Мотивите за предложението по вътрешна записка вх.№Z-444/04.12.2020г. са на база постъпила молба в ДЦАУ „Изгрев“ с вх. № 94-01-384655/26.11.2020г. от г-н Д. Динев, председател на пенсионерски клуб „Изгрев, за разширяване на ползваната от клуба площ. Към момента пенсионерският клуб се помещава в едноетажна сграда, находяща се в УПИ XXIII-179 в кв.19, в центъра на районен парк „Изгрев“. В клуба членуват над 100 човека и е един от най-дейните в гр.Бургас. Той развива многостранна дейност – певчески хор, шахмат, развлекателни игри, които създават комфорт и разнообразие на възрастните хора. Помещението, което ползват е 40 кв.м. и не е достатъчно, за да се помещават всички желаещи. 
Мотивите за предложението по вътрешна записка вх.№Z-6/07.01.2021г. са, че през последните години мястото предизвиква интерес и запитванията са многократни, територията се ползва активно за дейности като отдих, разходки, развлечения и социални контакти на жителите.
С Решение №49-16/24.03.2015г. на Общински съвет Бургас е одобрена „Актуализация на ПУП-ПРЗ на ж.к.Изгрев“, гр.Бургас. ПУП е влязъл в сила.

С ПУП е обособен УПИ I-179,306 , отреден – „за парк“, кв.19 по плана на ж.к. „Изгрев“, гр.Бургас. 

Съгласно разпоредбите на чл.62, ал.9 от ЗУТ, задължителен елемент към плана представлява план-схемата за разполагане на преместваеми обекти и рекламни съоръжения, която подлежи на одобряване по реда, предвиден за одобряване на подробния устройствен план.

Представената план-схема за разполагане на преместваеми обекти е изготвена като актуализация на схемата на прeместваемите обекти към действащия ПУП-ПРЗ. 

При изработване на актуализираната схема са използвани данни от действащите до момента схеми на преместваемите обекти и ПЗ. 

Експерти в дирекция „Устройство на територията“ на Община Бургас са изготвили служебен проект за актуализирана план-схема за разполагане на преместваемите обекти по чл.56 от ЗУТ в УПИ I-179,306 , отреден – „за парк“, кв.19 по плана на ж.к. „Изгрев“, гр.Бургас. 

В границите на УПИ I-179,306 , отреден – „за парк“, преместваемите обекти са разделени на две основни групи: целогодишни и сезонни. 

Целогодишните са с предмет на дейност: за детски атракциони – за влакче и клатушки. В тази група са включени и обектите, които се ползват от общинско предприятие - ОП „Транспорт“ – велостоянка.

Сезонните обекти са с предмет на дейност: атракциони и продажба на сладолед и ядки.

С изменението се предвиждат общо две нови позиции - една нова позиция, тип павилион – целогодишен обект, ползван от Общината за нуждите на пенсионерски клуб „Изгрев“ (Е4), с площ 20кв.м. и една нова целогодишна позиция –обект за продажба на кафе и закуски (Е5) с плош до 15кв.м. в УПИ I-176,309, отреден „за парк“ в кв.19 по плана на ж.к. „Изгрев“, гр.Бургас.

Общата площ на УПИ I-176,309, отреден „за парк“ в кв.19 по плана на ж.к. „Изгрев“, гр.Бургас е 76,8дка. Към момента са разкрити позиции, възлизащи с обща площ 42 кв.м. С актуализацията на план схемата общата площ на предвидените преместваеми обекти е 77 кв.м. и представлява 0,1% от площта на парка.
Съгласно чл. 32, ал.1, т.2 от Наредба № 7 от 22 декември 2003 г. за правила и нормативи за устройство на отделните видове територии и устройствени зони, в обществените озеленени площи (паркове и градини), без промяна на предназначението, им могат да се разполагат  преместваеми търговски обекти по чл. 56 от ЗУТ, които общо може да заемат площ не повече от 1 на сто от територията на паркове с площ над 3 ха.
3. Одобряване на актуализирана план-схема за разполагане на преместваемите обекти по чл.56 от ЗУТ в „Приморски парк“ , гр.Бургас
Постъпила е вътрешна записка вх.№Z-5/07.01.2021г. от Директор Дирекция ЦАУ „Зора“ на Община Бургас, в която се отправя предложение за актуализация на одобрената план-схема за разполагане на преместваемите обекти по чл.56 от ЗУТ в „Приморски парк“,гр.Бургас.
С Решение №38-17/22.07.2014г.на Общински съвет Бургас, е одобрена план-схема на преместваемите обекти по чл.56 от ЗУТ към ПУП-ПРЗ на „Приморски парк“, гр.Бургас.

Съгласно разпоредбите на чл.62, ал.9 от ЗУТ, задължителен елемент към ПУП-ПРЗ представлява план-схемата за разполагане на преместваеми обекти и рекламни съоръжения, която подлежи на одобряване по реда, предвиден за одобряване на подробния устройствен план.

Със свои Решения № 49-13/24.03.2015г., 51-60/28.04.2015г., 9-15-1/29.03.2016г., 23-14/31.01.2017г. и 27-33/30.05.2017г., Общински съвет Бургас е одобрил изменения и допълнения към актуализирана план-схема на преместваемите обекти по чл.56 от ЗУТ към ПУП-ПРЗ на Приморски парк, гр.Бургас за единични позиции.

Представената план-схема за разполагане на преместваеми обекти е изготвена като актуализация на схемата на прeместваемите обекти към действащия ПУП-ПРЗ. 

При изработване на актуализираната схема са използвани данни от действащите до момента схеми на преместваемите обекти и ПЗ. 

Експерти в дирекция „Устройство на територията“ на Община Бургас са изготвили служебен проект за актуализирана план-схема за разполагане на преместваемите обекти по чл.56 от ЗУТ в „Приморски парк“, гр.Бургас.
В границите на „Приморски парк“ преместваемите обекти са разделени на две основни групи: целогодишни и сезонни. 

В групата на целогодишните обекти са включени и обектите, които се ползват от Общината.

С изготвената план-схема се предлага създаване на 12 нови позиции за разполагане на преместваеми обекти по чл.56 от ЗУТ на територията на „Приморски парк“ за следните дейности: два сезонни обекта за продажба на сладолед (К 1.25 и К 1.26), четири сезонни обекта за атракции (К 2.26, К 2.27, К 2.28 и К 2.29), един сезонен обект за продажба на плажни стоки (К 5.8), един сезонен обект за продажба на фрешове (К 6.6), един сезонен обект за продажба на закуски (К 8.6), един сезонен обект за продажба на цигари (К 9.4), един сезонен обект за продажба на царевица (К 3.14) и един целогодишен обект – навес (Н 10, с площ до 130кв.м.), находящ се пред ресторант „Воденицата“.
Общата площ на новопредвидени позиции е до 280 кв.м.

Площта на „Приморски парк“ е 40,71ха. Общата площ на преместваемиите обекти, съгласно одобрената схема е 2145кв.м. /целогодишни – 1025кв.м. и сезонни – 695кв.м./

 С новата актуализация на план-схемата общата площ на предвидените преместваеми обекти става 2425 кв.м. и представлява 0,6% от площта на парка.
Съгласно чл. 32, ал.1, т.2 от Наредба № 7 от 22 декември 2003 г. за правила и нормативи за устройство на отделните видове територии и устройствени зони, в обществените озеленени площи (паркове и градини), без промяна на предназначението им, могат да се разполагат  преместваеми търговски обекти по чл. 56 от ЗУТ, които общо може да заемат площ не повече от 1 на сто от територията на паркове с площ над 3 ха.
Изготвените схеми са в съответствие с нормативните изисквания и действащ ПУП. Предвидените нови позиции за разполагане на преместваеми обекти са разположени върху площи, които представляват съществуващи площадки. Не се нарушават зелени площи и не се засяга съществуваща растителност.
Изготвените план-схеми на преместваемите обекти са разгледани на заседание на ОЕСУТ, проведено на 13.01.2021г. С Решение, обективирано в Протокол №1 по т.1, т.2 и т.3 от дневния ред, ОЕСУТ е дал положително становище.

На 14.01.2021г. е съставен Протокол за проведено обществено обсъждане.
Предвид изложеното и на основание чл.21, ал.1, т.11 от ЗМСМА, чл.62, ал.9 от ЗУТ във връзка с чл.129, ал.1 и чл.134, ал.1, т.2 от ЗУТ и като взех предвид Протокол №1/13.01.2021г. по т.1, т.2 и т.3  от дневния ред на ОЕСУТ на Община Бургас, предлагам Общински съвет Бургас да вземе следното:

РЕШЕНИЕ:

1. На основание чл.21, ал.1, т.11 от ЗМСМА, чл.62, ал.9 от ЗУТ във връзка с чл.129, ал.1 и чл.134, ал.1, т.2 от ЗУТ, Общински съвет Бургас одобрява изменение на действаща план-схема за разполагане на преместваемите обекти по чл.56 от ЗУТ в УПИ I-330, отреден – „за районен парк“, кв.45 по плана на ж.к. „Славейков“, гр.Бургас, с което се разполагат 4 (четири) нови сезонни обекта, с предмет на дейност: два за продажба на ядки, кафе и закуски (К 5.1 и К 5.2), един за продажба на сладолед (К 1.4) и един за детски атракцион – батут (К 3.3), съгласно приложения проект, който е неразделна част от настоящото Решение.

2. На основание чл.21, ал.1, т.11 от ЗМСМА, чл.62, ал.9 от ЗУТ във връзка с чл.129, ал.1 и чл.134, ал.1, т.2 от ЗУТ, Общински съвет Бургас одобрява изменение на действаща план-схема за разполагане на преместваемите обекти по чл.56 от ЗУТ в УПИ I-176,309, отреден „за парк“ в кв.19 по плана на ж.к. „Изгрев“, гр.Бургас, с което се разполагат 2 (два) нови обекта – един целогодишен обект за продажба на кафе и закуски и един целогодишен обект-павилион, ползван от Общината, съгласно приложения проект, който е неразделна част от настоящото Решение.

3. На основание чл.21, ал.1, т.11 от ЗМСМА, чл.62, ал.9 от ЗУТ във връзка с чл.129, ал.1 и чл.134, ал.1, т.2 от ЗУТ, Общински съвет Бургас одобрява изменение на действаща план-схема за разполагане на преместваемите обекти по чл.56 от ЗУТ в „Приморски парк“, гр.Бургас, с което се разполагат 12 (дванадесет) нови позиции – два сезонни обекта за продажба на сладолед (К 1.25 и К 1.26), четири сезонни обекта за атракции (К 2.26, К 2.27, К 2.28 и К 2.29), един сезонен обект за продажба на плажни стоки (К 5.8), един сезонен обект за продажба на фрешове (К 6.6), един сезонен обект за продажба на закуски (К 8.6), един сезонен обект за продажба на цигари (К 9.4), един сезонен обект за продажба на царевица (К 3.14) и един целогодишен обект – навес (Н 10), находящ се пред ресторант „Воденицата“, съгласно приложения проект, който е неразделна част от настоящото Решение. 
Решението да се изпрати в 7-дневен срок за обнародване в „Държавен вестник“ по реда на чл.129, ал.1 от Закона за устройство на територията.

Решението подлежи на обжалване по реда на чл.215, ал.4 от ЗУТ чрез Общински съвет Бургас пред Административен съд – гр.Бургас в 30-дневен срок от обнародването му.
Приложения: 
· Решения №34-16/28.11.2017г., №49-16/24.03.2015г. и №27-33/30.05.2017г. Общински съвет-Бургас;
· Вътрешни записки вх.№ Z-446/09.12.2020г. и вх.№ Z-7/08.01.2021г. от Директор Дирекция ЦАУ „Освобождение“ на Община Бургас;

· Вътрешни записки вх.№ Z-444/04.12.2020г. и вх.№Z-6/07.01.2021г. от Директор Дирекция ЦАУ „Изгрев“ на Община Бургас;
· Вътрешна записка вх.№Z-5/07.01.2021г. от Директор Дирекция ЦАУ „Зора“;
· Проекти на план-схеми;
· Протокол-Решение №1/13.01.2021г. по т.1, т.2 и т.3 на ОЕСУТ - Бургас;
· Протокол от 14.01.2021г. за проведено обществено обсъждане;
ИНЖ. ЧАНКА КОРАЛСКА
Заместник-кмет „Строителство,

инвестиции и регионално развитие“
при Община Бургас
Съгласували:

арх.Емил Бурулянов
Главен архитект на Община Бургас
 урб. Николай Цоцомански
Директор-дирекция „Устройство на територията“
Златина  Георгиева
Директор-дирекция „Правно нормативно обслужване“     

Изготвил:

арх. Ели Нарлийска-Харалампиева

Главен експерт, отдел „Инвестиционно планиране“

